Document ID: 31992R3338

ΚΑΝΟΝΙΣΜΟΣ (ΕΟΚ) αριθ. 3338/92 ΤΟΥ ΣΥΜΒΟΥΛΙΟΥ της 16ης Νοεμβρίου 1992 για την τροποποίηση του κανονισμού (ΕΟΚ) αριθ. 2997/87 για τον καθορισμό στον τομέα του λυκίσκου του ύψους της ενισχύσεως στους παραγωγούς για τη συγκομιδή του 1986 και για ειδικά μέτρα υπέρ ορισμένων περιοχών παραγωγής
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι λόγω της έλλειψης ισορροπίας της αγοράς των πικρών ποικιλιών, ο κανονισμός (ΕΟΚ) αριθ. 2997/87 (3) προβλέπει ειδικά μέτρα ποικιλιακής αναδιάρθρωσης-
ότι η έκταση που καλλιεργείται με λυκίσκο στη Γερμανία αυξήθηκε σημαντικά -ιδίως σε πικρές ποικιλίες- μετά τη γερμανική ενοποίηση, αλλά οι εκτάσεις αυτές που βρίσκονται στα νέα Laender δεν μπόρεσαν να επωφεληθούν του καθεστώτος της ενισχύσεως για την ποικιλιακή αναδιάρθρωση που προβλέπεται για τις ποικιλίες αυτές- ότι ορισμένες ομάδες παραγωγών στο Ηνωμένο Βασίλειο μπόρεσαν να συμμετάσχουν στο πρόγραμμα αναδιαρθρώσεως μόνο από το 1989, με την έγκριση του κανονισμού (ΕΟΚ) αριθ. 1809/89 (4)- ότι στην Πορτογαλική Δημοκρατία υπήρξαν απρόβλεπτες καθυστερήσεις στην υλοποίηση του προγράμματος αναδιαρθρώσεως που αρχικώς είχε εγκριθεί- ότι, κατά συνέπεια, είναι απαραίτητο, υπό τις συνθήκες αυτές, να παραταθεί η διάρκεια του προγράμματος αναδιαρθρώσεως και να αυξηθεί η επιλέξιμη έκταση-
ότι θα πρέπει συνεπώς να τροποποιηθεί ο κανονισμός (ΕΟΚ) αριθ. 2997/87,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 1 του κανονισμού (ΕΟΚ) αριθ. 2997/87, η ημερομηνία "31 Δεκεμβρίου 1992" αντικαθίσταται από την ημερομηνία "31 Δεκεμβρίου 1994" και οι όροι "800 εκτάρια" αντικαθίστανται από τους όρους "1 000 εκτάρια".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Νοεμβρίου 1992.

Labels: 17
19
6